hotchpotch/miracl-hf-unified huggingface dataset:
প্রি-এক্লাম্পসিয়া
প্রি এক্লাম্পসিয়া  একধরনের  গর্ভধারণকালীন জটিলতা। যেটা সচরাচর উচ্চ রক্তচাপ এর শুরু এবং প্রসাবে উল্লেখযোগ্য পরিমাণে প্রোটিন বৃদ্ধি দেখে চিহ্নিত করা হয়। যখন এর বৃদ্ধি ঘটে ,হয় তখন গর্ভধারণের বিশ সপ্তাহ থেকে এর শুরু হয়। অবস্থা আরও জটিল হলে লালিকানাশ শুরু হয়, রক্তকণিকার পরিমাণ হ্রাস, যকৃতের কার্যক্ষমতা দূর্বল হয়ে যাওয়া, বৃক্কের জটিলতা ,ফুলে যাওয়া, ফুসফুসে পানি জমার কারণে শ্বাস-প্রশ্বাসে সমস্যা  অথবা দেখার ক্ষেত্রে সমস্যার শুরু হয় । মা এবং শিশু উভয়ের জন্যই খারাপ ফলাফল বয়ে আনে। যদি চিকিৎসা না করা হয় , এর ফলে খিঁচুনি দেখা যেতে পারে যেটি এক্লাম্পসিয়া নামে পরিচিত।
প্রি-এক্লাম্পসিয়ার ঝুঁকির কারণের মধ্যে রয়েছে অতিস্থূলতা, বেশি বয়স, উচ্চ রক্তচাপ, এবং বহুমূত্র রোগ. এটি বেশি দেখা যায় নারীর প্রথম গর্ভধারণের ক্ষেত্রে এবং যদি সে যমজ বাচ্চা বহন করে।  অন্যান্য কারণের মধ্যে রয়েছে, অমরাবিন্যাস-এ অস্বাভাবিকতা। অধিকাংশ ক্ষেত্রে প্রসবের আগে প্রি-এক্লাম্পসিয়া শুরু হয়, খুব কমক্ষেত্রেই বাচ্চা প্রসবের পর প্রি-এক্লাম্পসিয়া শুরু হতে পারে। প্রি-এক্লাম্পসিয়া নির্ণয় করতে উচ্চ রক্তচাপ এবং মূত্রে প্রোটিনের উপস্থিতি উভয়ই প্রয়োজন। সাধারণত গর্ভাবস্থার বিশ সপ্তাহের সময় এ রোগের শুরু হয়ে থাকে।==
ফুলে যাওয়াকে (বিশেষ করে হাত এবং মুখ) প্রি-এক্লাম্পসিয়ার একটি গুরুত্ব লক্ষণ হিসাবে বিবেচনা করা হত। যাইহোক , গর্ভাবস্থায় শরীরের বিভিন্ন অঙ্গপ্রত্যঙ্গ ফুলে যাওয়া একটি সাধারণ বিষয় বলে একে আর লক্ষণ হিসাবে আর গুরুত্বপূর্ণ হিসাবে দেখা হয় না। হাত, মুখ, পা অস্বাভাবিক ফুলে যায় এবং টিপে ধরে ছেড়ে দিলে যদি তা স্বাভাবিক হতে দেরি হয় তাহলে অবশ্যই স্বাস্থকর্মীকে জানাতে হবে।
জোন কিউস্যাক
জোন ম্যারি কিউস্যাক (; জন্ম: ১১ অক্টোবর ১৯৬২) হলেন একজন মার্কিন অভিনেতা। তিনি প্রণয়ধর্মী হাস্যরসাত্মক নাট্য "ওয়ার্কিং গার্ল" (১৯৮৮) এবং প্রণয়ধর্মী হাস্যরসাত্মক "ইন অ্যান্ড আউট" (১৯৯৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি "ট্রয় স্টোরি" ফ্র্যাঞ্চাইজির জেসি চরিত্রে কণ্ঠ দেন।
কিউস্যাক ১৯৮৫ থেকে ১৯৮৬ সাল পর্যন্ত হাস্যরসাত্মক স্কেচ অনুষ্ঠান "স্যাটারডে নাইট লাইভ"-এর অভিনয়শিল্পীদের সদস্য ছিলেন। তিনি শোটাইম চ্যানেলের হিট নাট্য হাস্যরসাত্মক "শেমলেস"-এ শেইলা গ্যালাহার চরিত্রে অভিনয় করেন এবং এই কাজের জন্য তিনি পাঁচটি এমি পুরস্কারের মনোনয়ন লাভ করেন ও ২০১৫ সালে একটি এমি অর্জন করেন। তিনি অভিনেত্রী অ্যান কিউস্যাক ও অভিনেতা জন কিউস্যাকের বোন।
খারিফ
খারিফ (, শরৎ) হচ্ছে একটি আরবি শব্দ যা দক্ষিণাঞ্চলীয় ওমান, দক্ষিণ পূর্ব ইয়েমেন, দক্ষিণ পশ্চিম সৌদিআরব এবং সুদানে দক্ষিণ পূর্বাঞ্চলীয় মৌসুমি বায়ুকে বোঝানো হয়। এই মৌসুমি বায়ু ধফার প্রদেশ ও আল মাহরাহ প্রদেশে জুন থেকে সেপ্টেম্বরের শুরু পর্যন্ত বিদ্যমান থাকে। সালালাহ'র মতো শহর গুলো খারিফ মৌসুমের পানি সরবরাহের উপর নির্ভর করে। সালালাহতে বাৎসরিক খারিফ উৎসবের আয়োজন করা হয় এই মৌসুম কে উৎযাপন করতে যা অন্যতম পর্যটক আকর্ষকে পরিণত হয়েছে।
খারিফের ফলে একটি নির্দিষ্ট বাস্তুসংস্থান গড়ে উঠেছে উপকূলীয় অঞ্চলে যা আরবীয় পেনিনসুলা উপসাগরীয় ব্যাঙ মরু নামে পরিচিত।
খারিফ শস্যের অর্থ হল বর্ষাকালীন ফসল যা বর্ষাকালে বৃষ্টির পানির উপর নির্ভর করে চাষ করা হয়। ধান, পাট, ভুট্টা, আখ, জোয়ার, বাজরা, কার্পাস প্রভৃতি খারিফ ফসলের উদাহরণ ।
মাথা
মাথা বা মস্তক অঙ্গের একটি অংশ যাতে সাধারণত চোখ, কান, নাক এবং মুখ অন্তর্ভুক্ত থাকে, যার প্রতিটি বিভিন্ন ক্রিয়া যেমন দেখা, শোনা, গন্ধ শোকা এবং স্বাদ গ্রহণ ইত্যাদিতে সহায়তা করে।
মাথা হলো মানবদেহে বিদ্যমান সবচেয়ে ভারি অংশ।মানুষের দেহের বিভিন্ন ধরনের কাজ করে থাকে এবং উদ্দিপনায় সারা দেয়।
মাথার ৩ টি অংশ।যথা:
1.অগ্র মস্তিষ্ক
2.মধ্য মস্তিষ্ক
3.পশ্চাৎ মস্তিষ্ক
মস্তিস্ক নস্ট হলে বা অকেজো হলে মানুষের মৃত্যু ঘটবে।
অগ্র মস্তিষ্ক (Fore Brain) মস্তিষ্কের সবচেয়ে গুরুত্বপূর্ণ অংশ। অগ্র মস্তিষ্কের মধ্যে রয়েছে গুরুমস্তিস্ক, সেরিব্রাল, নিউক্লিয়াই বা বেসাল, গ্যাংগলিয়া, থ্যালামাস, ও হাইপোথ্যালামাস।
মধ্য মস্তিষ্ক (Mid brain) লঘু মস্তিস্কের উপরিভাগে এবং সম্মুখ দিকে এর অবস্থান। মস্তিষ্কের অন্যান্য অংশের মত মধ্য মস্তিষ্ক অত গুরুত্বপূর্ণ নয়। এটা সম্মুখ ও পশ্চাৎ মস্তিষ্কের একটি সেতু বিশেষ। মধ্য মস্তিস্ককে দুটি অংশে ভাগ করা যায়। 
যথা:
মধ্য মস্তিষ্কের সবচেয়ে বাহ্যিক চিত্র, ট্যিসুর স্তর হল ছাদ। এটি হল মধ্য মস্তিষ্কের পশ্চাৎ ভূমি। ছাদ দুজোরা কলিকুলি (Colliculi = Little hills) গঠন করে। পিছনের জোড়াকে কম উন্নত (Inferior) কলিকুলি বলে, যা দর্শনের কাজ করে। সম্মুখের জোড়াকে বলে উন্নত (Superior) কলিকুলি এটিও দর্শনের কাজ করে।
পশ্চাৎ মস্তিষ্ক (Hind Brain) মস্তিষ্কের পিছনে অবস্থিত একটি অংশ। পশ্চাৎ মস্তিষ্কে ৩ টি প্রধান অংশ রয়েছে। যথা––
সলুয়া আর্দশ কলেজ
সলুয়া আর্দশ ডিগ্রী কলেজ বাংলাদেশের দক্ষিণাঞ্চলের খুলনা বিভাগের যশোর জেলা,যশোর চৌগাছা মহা সড়কের,,সলুয়া বাজারের পূর্ব পাশ্বে অবস্থিত একটি উচ্চ মাধ্যমিক শিক্ষা প্রতিষ্ঠান। প্রতিষ্ঠাকালীন সময় এটি সলুয়া আর্দশ কলেজ নামে পরিচিত ছিলো, যা ১৯৯৯ সাল থেকে।। বর্তমানে সলুয়া আর্দশ ডিগ্রি কলেজ নামে পরিচিত হয়। বর্তমানে কলেজটি উচ্চ মাধ্যমিক, বিষয়ে পাঠ দান করা হয়। বর্তমানে এখানে প্রায় ৩০০ শিক্ষার্থী রয়েছে। 
সলুয়া কলেজের প্রতিষ্ঠাতা মরহুম আলমগীর কবির (প্রাক্তন অধ্যক্ষ),,তাঁর অক্লান্ত পরিশ্রমের ফল এবং এলাকাবাসীর আন্তরিকতা ফসল যশোর শিক্ষা বোর্ডে প্রতিষ্ঠা কাল থেকে পর পর ৫ বার,, বোর্ডের মেধা তালিকায় সেরা ১০ এ স্থান লাভ করে।।যার ফল স্বরুপ সলুয়া আর্দশ ডিগ্রি কলেজ একটি জনপ্রিয় শিক্ষা প্রতিষ্ঠান।।
গ্লিসারল
গ্লিসারল (Glycerol) স্বচ্ছ, রংহীন, আঠালো, মিষ্টি স্বাদযুক্ত জৈব রসায়নের অ্যালকোহল পরিবারের যৌগিক পদার্থ। শীলে ১৭৭৯ খ্রিষ্টাব্দে চর্বি থেকে গ্লিসারল পৃথক করেন। ১৯৪৮ খ্রিষ্টাব্দ পর্যন্ত প্রাণী ও উদ্ভিদের চর্বি ও তেল থেকে সাবান তৈরির সময়- উপজাত হিসাবে গ্লিসারল পাওয়া যেত । ১৯৪৯ খ্রিষ্টাব্দের দিকে মার্কিন যুক্তরাষ্ট্রে প্রথম প্রোপিলিন ও চিনি থেকে এর বাণিজ্যিক উৎপাদন শুরু হয়। এর বাণিজ্যিক নাম গ্লিসারিন। মূলতঃ গ্লিসারিনের মধ্যে ৫ ভাগ পানি এবং ৯৫ ভাগ গ্লিসারল থাকে। রসায়ন বিজ্ঞানে একে বলা হয় ট্রাই-হাইড্রিক অ্যালকোহল এবং আইইউপিএসি-এর নামকরণ পদ্ধতিতে এর নাম ১,২,৩, প্রোপেন-ট্রাইঅল। গ্লিসারলের আপেক্ষিক গুরুত্ব ১.২৬৫। ১৭০ ডিগ্রি সেন্টিগ্রেড তাপমাত্রায় বাষ্পীভুত এবং ১৮ ডিগ্রি সেন্টিগ্রেড তাপমাত্রায় স্বচ্ছ স্ফটিকে পরিণত হয়। গ্লিসারল পানি ও অ্যালকোহলে দ্রবণীয় এবং ইথার ও ক্লোরোফর্মে অদ্রবণীয়।
বিস্ফোরক তৈরিতে গ্লিসারলের ব্যবহার দেখা যায়। বিশেষতঃ ডিনামাইট ও নাইট্রো-গ্লিসারিন তৈরিতে গ্লিসারল ব্যবহৃত হয়। এছাড়াও প্রসাধনী বস্তু, সাবান, ঔষধ, ফল সংরক্ষণ, ছাপার কালি, জুতার রং, মোটরযানে হিমরোধক হিসাবে গ্লিসারল ব্যবহৃত হয়। এ ছাড়া রক্তের লোহিত কণিকা, প্রাণীর বীর্য, চোখের করোনা, প্রাণীর জীবন্ত কলা সংরক্ষণে গ্লিসারল ব্যবহার করা হয়।
সরকারি বঙ্গবন্ধু কলেজ
সরকারি বঙ্গবন্ধু কলেজ গোপালগঞ্জ বাংলাদেশের একটি সরকারি কলেজ । এই কলেজটি "সরকারি বঙ্গবন্ধু বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
১৯৫০ ইং সালে প্রতিষ্ঠিত ইন্টারমিডিয়েট কলেজ হিসাবে আই.এ. ও আই.কম. ক্লাস চালু করা হয় ৷ নামকরণ করা হয় 'কায়েদে আজম মেমোরিয়াল কলেজ' ৷ কলেজের প্রথম অধ্যক্ষ ছিলেন 'বাবু পবিত্র কুমার দাস গুপ্ত' ৷ ১৯৫৮ ইং সালে বি.এ. ১৯৯৬ ইং সালে বি.কম. এবং ১৯৭০ ইং সালে বি.এস.সি. ক্লাস চালু হয় ৷ ১৯৭১ ইং সালে স্বাধীনতার পরবর্তী কালে কলেজটির নামকরন করা হয় বঙ্গবন্ধু মহাবিদ্যালয় ৷ ১৯৭৪ ইং সালে এপ্রিল কলেজটিকে সরকারি করণ করা হয় ৷ নামকরণ হয় সরকারি বঙ্গবন্ধু কলেজ ৷
গোপালগঞ্জ জেলা সদরে অবস্থিত পশ্চিমে মরা মধুমতি নদী, দক্ষিনে জেলা জজকোর্ট ৷ একাদশ ও স্নাতকসহ ১৩ টি বিষয়ে অনার্স, ১০ টি বিষয়ে মাস্টার্স এ পাঠদান করা হয় ৷ দই টি ছাত্র হোস্টেল ও তিন টি ছাত্রী হোস্টেল ভবন সহ ১৩ টি পাকা ভাবন রয়েছে ৷ কলেজের জমির পরিমান ৫.৭০ একর ৷ সকল দিক দিয়ে একটি আদর্শ কলেজ হিসাবে গড়ে তোলা ৷
এইচ.এস.সি পরীক্ষায় এ+, স্নাতক (পাস), স্নাতক সম্মান ও স্নাতকোত্তর শ্রেণীতে প্রথম শ্রেণীসহ পাসের হার উল্লেখযোগ্য৷
সরকারি বঙ্গবন্ধু কলেজ 
দক্ষিণে জেলা জজ কোর্ট, 
গোপালগঞ্জ সদর, 
গোপালগঞ্জ-৮১০০ 
বাংলাদেশ
দ্য বয় নেক্সট ডোর (চলচ্চিত্র)
দ্য বয় নেক্সট ডোর (ইংরেজি: "The Boy Next Door", বাংলা: "পাশের বাড়ির ছেলে") হল ২০১৫ সালে মুক্তিপ্রাপ্ত একটি মার্কিন কামোদ্দীপক থ্রিলার-হরর চলচ্চিত্র। ছবিটির পরিচালক হলেন রব কোহেন এবং চিত্রনাট্যকার হলেন বারবারা কারি। এই ছবিতে মুখ্য ভূমিকায় অভিনয় করেন জেনিফার লোপেজ, রায়ান গুজম্যান ও ইয়ান নেলসন এবং অন্যতম দু’টি পার্শ্বচরিত্রে অভিনয় করেন জন করবেট ও ক্রিস্টিন শেনোয়েথ। লোপেজ এখানে ক্লেয়ার নামে এক উচ্চ বিদ্যালয় শিক্ষিকার ভূমিকায় অভিনয় করেছেন। তিনি তাঁর স্বামীর (করবেট) সঙ্গে বৈবাহিক সম্পর্ক ছিন্ন করার পরিকল্পনা করছিলেন। সেই সময় বয়সে ছোটো একটি প্রতিবেশী ছেলের (গুজম্যান) সঙ্গে তাঁর এক রাতের জন্য শারীরিক সম্পর্ক স্থাপিত হয়। সেই সম্পর্ক থেকে ক্লেয়ারের প্রতি ছেলেটির একটি বিপজ্জনক মোহ জন্মায়।
প্রাক্তন ফৌজদারি আইনজীবী বারবারা কারি তাঁর নিজের জীবনের একটি অভিজ্ঞতার ভিত্তিতে এই ছবির চিত্রনাট্য রচনা করেন। ব্লুমহাউস প্রোডাকশনস ছবিটি নির্মাণে অর্থ জোগান দেয় এবং এটি প্রযোজনা করে। ২০১৩ সালের শেষ দিকে ২৩ দিন ধরে লস এঞ্জেলস ও ক্যালিফোর্নিয়ার অন্যান্য স্থানে ছবিটির চলচ্চিত্রায়নের কাজ চলে। ২০১৫ সালের ২৩ জানুয়ারি ইউনিভার্সাল পিকচার্স কর্তৃক ছবিটি মুক্তি পায়। সাধারণভাবে সমালোচকদের প্রশংসা অর্জনে ব্যর্থ হলেও ছবিটি বক্স অফিসে সাফল্য অর্জন করে। ছবিটির মোট আয় হয়েছিল এটির বাজেটের পনেরো গুণেরও বেশি। ২০১৫ সালের ২৮ এপ্রিল এটি ব্লু-রে ও ডিভিডি-তে মুক্তি পায়।
এই ছবিতে অভিনয় করে জেনিফার লোপেজ একটি এমটিভি মুভি পুরস্কারের মনোনয়ন লাভ করেন এবং বেস্ট স্কেয়ার্ড-অ্যাজ-শিট পারফরম্যান্স বিভাগে ২০১৫ এমটিভি মুভি অ্যাওয়ার্ডস অনুষ্ঠানে জয়লাভ করেন। এই ছবিতে অভিনয় করে লোপেজ ইউনিভিশন সম্প্রচারিত প্রিমিওজ জুভেনটাডে অভিনেত্রী ও প্রযোজক হিসেবে আরও দু’টি সম্মাননা অর্জন করেছিলেন। এছাড়া পিপল’স চয়েস অ্যাওয়ার্ডসে লোপেজ ফেভারিট ড্রামাটিক মুভি অ্যাকট্রেস বিভাগে একটি মনোনয়ন লাভ করেন এবং ছবিটি মনোনয়ন লাভ করে ওই পুরস্কারের ফেভারিট থ্রিলার মুভি বিভাগে। এছাড়া ছবিটি গোল্ডেন র্যা প্সবেরি অ্যাওয়ার্ডে একটি মনোনয়ন লাভ করে। লোপেজ এই পুরস্কারের নিকৃষ্টতম অভিনেত্রী বিভাগে একটি মনোনয়ন পান।
সিস্তফ পিয়ন্তেক
সিস্তফ পিয়ন্তেক (; জন্ম ১ জুলাই ১৯৯৫) হলেন একজন পোলিশ পেশাদার ফুটবলার যিনি একজন ফরওয়ার্ড হিসেবে ইটালীয় ফুটবল ক্লাব জেনোয়া এবং পোল্যান্ড জাতীয় দল-এর হয়ে খেলে থাকেন।
২০১৪ সালের ১৮ই মে, পোলিশ ঘরোয়া পেশাদার লিগ এক্সট্রাকলাসা-এ পোলিশ ক্লাব ক্রাকিভিয়া-এর বিপক্ষে খেলায় তার অভিষেক হয়।
২০১৬ সালে, পিয়ন্তেক পোলিশ লিগের সমকক্ষ ক্লাব ক্রাকোভিয়া'তে যোগ দেন, এবং খুব কম সময়ের মধ্যেই পরবর্তী দুটি মৌসুমে, তিনি ক্লাবটির হয়ে ৬৫টি ম্যাচে ৩২টি গোল করেন। দ্বিতীয় মৌসুমে তার তার করা মোট গোলের সাথে ২১ গোল যুক্ত হয় যেটি তাকে পোলিশ লিগের ২০১৭-১৮ মৌসুমে তৃতীয় সর্বোচ্চ গোলদাতা হিসেবে বানাতে সাহায্য করে।
২০১৮ সালের ৮ই জুন, পিয়ন্তেক ইটালীয় ফুটবল ক্লাব জেনোয়া-এর সাথে সংবাদমাধ্যমের খবর অনুযায়ী ৪ মিলিয়ন ইউরোর বিনিময়ে চার বছর মেয়াদী একটি চুক্তি করেন। তিনি তার অভিষেক ম্যাচে কোপা ইটালিয়া-এর খেলায় ইটালীয় ক্লাব লিসে-এর বিরুদ্ধে প্রথম ১৯ মিনিটে হ্যাট্রিক করেন, পরে আরেকটি গোল সহ সর্বমোট চারটি গোল করেন, এতে করে ম্যাচটিতে তারা ৪-০ ব্যবধানে জয়লাভ করে। ২০১৮ সালের ২৬শে আগষ্ট, তার দলের হয়ে ইটালীয় প্রথম সারির পেশাদার লিগ সিরি এ-তে তার অভিষেক হয়, যেখানে তিনি ইটালীয় ক্লাব এম্পলি-এর বিপক্ষে তিনি প্রথম ৬ মিনিটে একটি গোল করেন, তার দল ২-১ গোলে জিতে যায়। এর পরবর্তী সাপ্তাহে, তিনি ঐ মৌসুমে তার প্রথম যুগল গোল করেন, যেখানে তার দল ৫-৩ ব্যবধানে আরেক ইটালীয় ক্লাব সাসুওলো'র কাছে পরাজিত হয়, যেটিকে অনুসরন করে আরেকবার লাজিও-এর বিরুদ্ধে ৪-১ ব্যবধানে হারতে হয় , এইভাবে তিনি ১৯৯৯ সালে এন্ড্রি সেভচেকন্কো-এর পরে চারটি উপস্থিতে পাচঁ গোল করা প্রথম খেলোয়াড় হয়ে যান।
জাতীয় দলের হয়ে কোন ম্যাচ না খেলা পিয়ন্তেক, ২০১৮ ফিফা বিশ্বকাপ-এর জন্য করা প্রস্তুতিমূলক ৩৫ জনের প্রস্তুতিমূলক একাদশে ডাক পেয়েছিলেন, কিন্তু রাশিয়ায় অনুষ্ঠিত হওয়া প্রতিযোগিতার জন্য যাওয়া দলটি থেকে বাদ পরা ১২ জনের মধ্যে তিনিও একজন ছিলেন।
২০১৮ সালের ১১ই সেপ্টেম্বর, পোল্যান্ডের ব্রেসলু শহরে অনুষ্ঠিত হওয়া বন্ধুত্বপূর্ণ ম্যাচে, রিপাব্লিক অব আয়্যারল্যান্ড-এর বিপক্ষে তার অভিষেক হয়, যেখানে ১-১ ড্র হয়, খেলাটিতে ৬১তম মিনিটে তিনি মেটিউজ ক্লিচ-এর বদলে মাঠে নামেন।
ঘূর্ণিঝড় মাইকেল
ঘূর্ণিঝড় মাইকেল বা হারিকেন মাইকেল হচ্ছে দক্ষিণ ক্যারোলিনার উপর আছড়ে পড়া একটি দুর্বল ক্রান্তীয় ঘূর্ণিঝড়। ১৯৩৫ সালের শ্রমিক দিবসের হারিকেন এবং ১৯৬৯ সালের হারিকেন ক্যামিলের পরে হারিকেন মাইকেন মাইকেল হচ্ছে যুক্তরাজ্যের তৃতীয় শক্তিশালী ঘূর্ণিঝড় যা ব্যাপক ভূমিধস করেছে। এটি ফ্লোরিডা প্যানহ্যান্ডলে ভূমিধস সৃষ্টিকারী সবচেয়ে শক্তিশালী হারিকেন। পাশাপাশি বায়ু গতিতে এটি মার্কিন যুক্তরাষ্ট্রের মূলভূমিতে চতুর্থতম শক্তিশালী ভূমিধ্বসকারী হারিকেন।
যুক্তরাষ্ট্রের ফ্লোরিডা অঙ্গরাজ্যের উপকূলে স্থানীয় সময় মঙ্গলবার বিকেলের দিকে ক্যাটাগরি-৪ মাত্রার ঘূর্ণিঝড় মাইকেল আঘাত হানে। ঘূর্ণিঝড়টি ঘণ্টায় ২৫০ কিলোমিটার বেগে ফ্লোরিডার উত্তর-পশ্চিম অঞ্চল মেক্সিকো উপসাগরের কাছে আছড়ে পড়ে। শুরুর দিকে ঘূর্ণিঝড়টির শক্তির বিচারে এটিকে ক্যাটাগরি-৩ মাত্রার ঘূর্ণিঝড় বলে আশঙ্কা করা হয়েছিল। ফ্লোরিডার গভর্নর রিক স্কট এটিকে ১০০ বছরের মধ্যে সবচেয়ে ভয়াবহ ঘূর্ণিঝড় বলে উল্লেখ করেন।
উপকূলীয় এলাকায় বেশ ক্ষয়ক্ষতি হয়েছে। রাস্তা-ঘাট পানিতে তলিয়ে গেছে। পানামা সিটির বেশ ক্ষয়ক্ষতি হয়েছে।
এয়ার ট্র্যাফিক কন্ট্রোল
এয়ার ট্র্যাফিক কন্ট্রোল (এটিসি) বা বিমানপরিযান নিয়ন্ত্রণ স্থল ভিত্তিক এয়ার ট্রাফিক কন্ট্রোলার দ্বারা সরবরাহিত একটি পরিষেবা যা স্থল এবং নিয়ন্ত্রিত আকাশসীমার মাধ্যমে বিমান পরিচালনা করে এবং অনিয়ন্ত্রিত আকাশসীমার বিমানের জন্য উপদেষ্টা পরিষেবা সরবরাহ করতে পারে। বিশ্বব্যাপী এটিসি এর প্রাথমিক উদ্দেশ্য বিমানের মধ্যে সংঘর্ষ প্রতিরোধ, বায়ু যানের প্রবাহকে সংগঠিত এবং দ্রুততর করা এবং পাইলটদের জন্য তথ্য এবং অন্যান্য সহায়তা প্রদান করা। কিছু দেশে, এটিসি নিরাপত্তা বা আত্মরক্ষামূলক ভূমিকা পালন করে, বা সামরিক বাহিনী দ্বারা পরিচালিত হয়।
সংঘর্ষ প্রতিরোধের জন্য, এটিসি ট্র্যাফিক বিচ্ছেদ নিয়মগুলিকে জোরদার করে, যা নিশ্চিত করে যে প্রতিটি বিমান সর্বদা সর্বনিম্ন দূরত্ব বজায় রাখে। অনেক বিমানের সংঘর্ষের পরিহার ব্যবস্থা রয়েছে, যা অন্যান্য বিমানগুলি খুব ঘনিষ্ঠ হলে বিমানের সতর্কতা ব্যবস্থা পাইলটদের অতিরিক্ত সুরক্ষা প্রদান করে।
অনেক দেশে, এটিসি তার আকাশসীমার অভ্যন্তরে চালিত সমস্ত ব্যক্তিগত, সামরিক এবং বাণিজ্যিক বিমান পরিষেবা সরবরাহ করে। বিমানের ধরন এবং বায়ুমণ্ডলের বর্গের উপর নির্ভর করে এটিসি পাইলটদের মেনে চলতে নির্দেশ দিতে পারে, অথবা পরামর্শদাতাদের (কিছু দেশে ফ্লাইট তথ্য হিসাবে পরিচিত) নির্দেশ দিতে পারে যে পাইলটরা তাদের বিবেচনাকে অবহেলা করছে। পাইলট কমান্ডটি বিমানের নিরাপদ ক্রিয়াকলাপের চূড়ান্ত কর্তৃপক্ষ এবং এটি একটি জরুরি অবস্থায় এটির নির্দেশাবলী থেকে বিচ্ছিন্ন হতে পারে যা তাদের বিমানের নিরাপদ অপারেশন বজায় রাখতে প্রয়োজনীয়।
ইন্টারন্যাশনাল সিভিল এভিয়েশন অর্গানাইজেশন (আইসিএও) এর প্রয়োজনীয়তা অনুসারে, এটিসি'র কার্যক্রমগুলি ইংরেজি ভাষাতে বা মাটিতে অবস্থিত স্টেশন দ্বারা ব্যবহৃত ভাষাতে পরিচালিত হয়। বাস্তবে, একটি অঞ্চলের জন্য স্থানীয় ভাষা সাধারণত ব্যবহার করা হয়; তবে ইংরেজী ভাষা অনুরোধের ভিত্তিতে ব্যবহার করা উচিত।
১৯২০ সালে, লন্ডনের ক্রয়েডন বিমানবন্দর বিমানের ট্রাফিক নিয়ন্ত্রণ করানোর জন্য বিশ্বের প্রথম বিমানবন্দর ছিল।
মার্কিন যুক্তরাষ্ট্রে এয়ার ট্রাফিক কন্ট্রোল তিনটি বিভাগ তৈরি করেছে। প্রথম বিশ্বযুদ্ধের পর ১৯২২ সালে বায়ু মেল রেডিও স্টেশনগুলি (এএমআরএস) প্রথম তৈরি হয়েছিল, যখন মার্কিন যুক্তরাষ্ট্রে পোস্ট অফিসের নির্দেশ এবং পরিদর্শন বিমান চলাচল ট্র্যাক করতে সেনাবাহিনীর দ্বারা উন্নত প্রযুক্তি ব্যবহার করে শুরু করেন। সময়ের সাথে সাথে, এএমআরএস কেন্দ্রগুলি ফ্লাইট সার্ভিস স্টেশনে রূপান্তর হয়। আজকের ফ্লাইট সার্ভিস স্টেশনগুলি নিয়ন্ত্রণ নির্দেশাবলী প্রদান করে না, তবে অন্যান্য অনেক ফ্লাইট সম্পর্কিত তথ্য পরিষেবা সরবরাহ করে। তারা এমন এলাকায় এটিসি থেকে রিলে কন্ট্রোল নির্দেশনা দেয় যেখানে ফ্লাইট পরিষেবয় রেডিও বা ফোন কভারেজের একমাত্র সুবিধা। প্রথম বিমানবন্দর ট্রাফিক কন্ট্রোল টাওয়ার, ১৯৩০ সালে ক্লিভল্যান্ডে খোলা একটি নির্দিষ্ট বিমানবন্দরে বিমানের আগমন, প্রস্থান এবং বিমানের গতিবিধি নিয়ন্ত্রন করেন। ১৯৫০-এর দশকে রাডার গ্রহণের পরে আগমন/প্রস্থান নিয়ন্ত্রণ সুবিধাগুলি বড় আকারে ব্যস্ত আকাশসীমা পর্যবেক্ষণ এবং নিয়ন্ত্রণ করার জন্য তৈরি হয়েছিল। ১৯৩৫ সালে এনজে-এর নিউয়ার'তে চালু হয় প্রথম বায়ু রুট ট্রাফিক কন্ট্রোল সেন্টার, যা প্রস্থান ও গন্তব্যের মধ্যে বিমান চালানোর নির্দেশ দেয়, ১৯৩৬ সালে শিকাগো এবং ক্লেভেল্যান্ড দ্বারা এর অনুসরণ করা হয়।
র‍্যাডো (ঘড়ি প্রস্তুতকারক)
র‍্যাডো হল একটি সুইস লাক্সারি ঘড়ি প্রস্তুতকারক সংস্থা। এই সংস্থার সদর দফতর সুইজারল্যান্ডের লেংনৌতে অবস্থিত। ১৯১৭ সালে প্রতিষ্ঠিত এই সংস্থাটি প্রথম স্ক্র্যাচ-রেসিস্ট্যান্ট ঘড়ি (১৯৬২ ডায়াস্টার) বাজারজাত করেছিল।
ঘূর্ণিঝড় অক্ষি
ঘূর্ণিঝড় অক্ষি হচ্ছে একটি শক্তিশালী ক্রান্তীয় ঘূর্ণিঝড় যা ২০১৭ সালে শ্রীলঙ্কা এবং ভারতের উপকূলে আঘাত হানে। এটা ২০১৫ সালের ঘূর্ণিঝড় মেঘ এর পরে আরব সাগরের শক্তিশালী ক্রান্তীয় ঘূর্ণিঝড়। ২১ নভেম্বর ২০১৭ সালে অক্ষি পূর্ব আন্দামান সাগরে নিম্নচাপের ফলে সৃষ্টি হয়। এটি ২৯ নভেম্বর বিশাল আকার ধারণ করে শ্রীলঙ্কায় আঘাত হেনে জানমালের ব্যাপক ক্ষতিসাধন করে।
ঘূর্নিঝড় অক্ষির নামকরণ করে বাংলাদেশ। এর অর্থ চোখ। ঘূর্নিঝড় অক্ষির পরবর্তী ঘূর্ণিঝড় সাগর এর নামকরণ করে ভারত।
আন্তর্জাতিক আবহাওয়া প্রতিবেদনে ২৬-২৭ তারিখের সম্ভাব্য ঝড় নিয়ে সতর্কতা প্রকাশিত হলে শ্রীলঙ্কার আবহাওয়া অফিস কোনপ্রকার সতর্কতা জারি করেনি। এর বদলে দপ্তরটি ২৮-৩০ তারিখে দ্বীপদেশের বিভিন্ন অংশে বা তারও বেশিমাত্রার বৃষ্টিপাতের ধারণা করেছিলো। আবহাওয়া দপ্তর তাদের বার্তায় প্রবল বৃৃৃষ্টিপাত, প্রবল বাতাস এবং উত্তাল সমুদ্রের কথা উল্লেখ করে।
মালদ্বীপ আবহাওয়া কেন্দ্র সারাদিনের জন্যে প্রবল বৃষ্টিপাত এবং বায়ুপ্রবাহের ধারণা করে। ৩০ নভেম্বর আবহাওয়া কেন্দ্র হা আলিফ থেকে কাফু এর মধ্যবর্তী অঞ্চলের জন্যে সকাল সাড়ে দশটা থেকে ১ ডিসেম্বর বিকাল সাড়ে তিনটা পর্যন্ত হলুদ সংকেত জারি করে যা রাত আটটা পর্যন্ত বাড়ানো হয়।
কোচির উপকূল থেকে ২২০ পরিবারকে সরিয়ে নেওয়া হয়। পুথেন্থোডু এবং বাজারের ১০০র মতো বাড়ি খালি করা হয় এবং স্কুলগুলোকে আশ্রয়কেন্দ্র হিসেবে ব্যবহার করা হয়।
সোনাইমুড়ি থানা
সোনাইমুড়ি থানা বাংলাদেশের নোয়াখালী জেলার অন্তর্গত সোনাইমুড়ি উপজেলার একটি থানা।
সোনাইমুড়ি উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম সোনাইমুড়ি থানার আওতাধীন।
জয়াগ ইউনিয়ন
জয়াগ বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাইমুড়ি উপজেলার উত্তর-পশ্চিমাংশে জয়াগ ইউনিয়নের অবস্থান। এ ইউনিয়নের পূর্বে নদনা ইউনিয়ন, দক্ষিণে দেওটি ইউনিয়ন, পশ্চিমে চাটখিল উপজেলার পাঁচগাঁও ইউনিয়ন, উত্তর-পশ্চিমে চাটখিল উপজেলার মোহাম্মদপুর ইউনিয়ন এবং উত্তর-পূর্বে কুমিল্লা জেলার মনোহরগঞ্জ উপজেলার সরসপুর ইউনিয়ন অবস্থিত।
জয়াগ ইউনিয়ন সোনাইমুড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
নদনা ইউনিয়ন
নদনা বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাইমুড়ি উপজেলার উত্তরাংশে নদনা ইউনিয়নের অবস্থান। এ ইউনিয়নের পশ্চিমে জয়াগ ইউনিয়ন, দক্ষিণ-পশ্চিমে দেওটি ইউনিয়ন, দক্ষিণে সোনাপুর ইউনিয়ন ও বজরা ইউনিয়ন, পূর্বে সোনাইমুড়ি পৌরসভা ও চাষীরহাট ইউনিয়ন এবং উত্তরে কুমিল্লা জেলার মনোহরগঞ্জ উপজেলার বিপুলাসার ইউনিয়ন ও সরসপুর ইউনিয়ন অবস্থিত।
নদনা ইউনিয়ন সোনাইমুড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
চাষীরহাট ইউনিয়ন
চাষীরহাট বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাইমুড়ি উপজেলার উত্তরাংশে চাষীরহাট ইউনিয়নের অবস্থান। এ ইউনিয়নের পশ্চিমে নদনা ইউনিয়ন, দক্ষিণ-পশ্চিমে সোনাইমুড়ি পৌরসভা, দক্ষিণে বারগাঁও ইউনিয়ন, পূর্বে সেনবাগ উপজেলার ছাতারপাইয়া ইউনিয়ন এবং উত্তরে কুমিল্লা জেলার মনোহরগঞ্জ উপজেলার নাথের পেটুয়া ইউনিয়ন ও বিপুলাসার ইউনিয়ন অবস্থিত।
চাষীরহাট ইউনিয়ন সোনাইমুড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
বারগাঁও ইউনিয়ন
বারগাঁও বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাইমুড়ি উপজেলার পূর্বাংশে বারগাঁও ইউনিয়নের অবস্থান। এ ইউনিয়নের উত্তরে চাষীরহাট ইউনিয়ন, উত্তর-পশ্চিমে সোনাইমুড়ি পৌরসভা, পশ্চিমে বজরা ইউনিয়ন, দক্ষিণে নাটেশ্বর ইউনিয়ন, দক্ষিণ-পূর্বে অম্বরনগর ইউনিয়ন এবং উত্তর-পূর্বে সেনবাগ উপজেলার কেশারপাড় ইউনিয়ন ও ছাতারপাইয়া ইউনিয়ন অবস্থিত।
বারগাঁও ইউনিয়ন সোনাইমুড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
বারগাাঁও ইউনিয়নের প্রধান হাট-বাজার হল কাশিপুর বাজার।
অম্বরনগর ইউনিয়ন
অম্বরনগর বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাইমুড়ি উপজেলার সর্ব-পূর্বে অম্বরনগর ইউনিয়নের অবস্থান। এ ইউনিয়নের পশ্চিমে নাটেশ্বর ইউনিয়ন, উত্তর-পশ্চিমে বারগাঁও ইউনিয়ন, উত্তর-পূর্বে সেনবাগ উপজেলার কেশারপাড় ইউনিয়ন ও অর্জুনতলা ইউনিয়ন এবং দক্ষিণে বেগমগঞ্জ উপজেলার কুতুবপুর ইউনিয়ন ও দুর্গাপুর ইউনিয়ন অবস্থিত।
অম্বরনগর ইউনিয়ন সোনাইমুড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
নাটেশ্বর ইউনিয়ন
নাটেশ্বর বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাইমুড়ি উপজেলার দক্ষিণ-পূর্বাংশে নাটেশ্বর ইউনিয়নের অবস্থান। এ ইউনিয়নের পশ্চিমে বজরা ইউনিয়ন, উত্তরে বারগাঁও ইউনিয়ন, পূর্বে অম্বরনগর ইউনিয়ন এবং দক্ষিণে বেগমগঞ্জ উপজেলার দুর্গাপুর ইউনিয়ন ও নরোত্তমপুর ইউনিয়ন অবস্থিত।
নাটেশ্বর ইউনিয়ন সোনাইমুড়ি উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
রায়ান নিউম্যান
রায়ান নিউম্যান (জন্ম এপ্রিল ২৪, ১৯৯৮) হচ্ছেন একজন মার্কিন অভিনেত্রী ও মডেল। ডিজনি এক্সডি-এর "জিকে এন্ড লুথার-এ গিনজার ফ্যালকন চরিত্রে অভিনয়ের জন্য তিনি অধিক পরিচিত। অন্যান্য প্রধান কাজের মধ্যে রয়েছে "দ্য থান্ডারম্যানস"-এ এলিসন , "জুম"-এ সিনডি কলিন্স, এবং "সি ড্যাড রান"-এ এমিলি হপস চরিত্রে অভিনয়ের জন্য। একজন শিশু মডেল হিসেবে, নিউম্যান বিভিন্ন ফটো শ্যুটেও অংশ নিয়েছেন। যেমন: "ইন্সপায়ার ম্যাগাজিন", "কায়া এভ ফটোশ্যুট ২০০৯" এবং "ড্রিম ম্যাগাজিন", এমনকি ফ্যাশন ডিজাইনার শেরি হিল-এর জন্যও।
নিউম্যান ক্যালিফোর্নিয়ার ম্যানহ্যাটন বীচ-এ জন্মগ্রহণ করেন। তিনি চতুর্থ গ্রেড পর্যন্ত প্যানেক্যাম্প প্রাথমিক স্কুল গিয়েছিলেন। তিনি ক্যালিফোর্নিয়ার স্টিভেনসন র্যাঞ্চের রঞ্চো পিকো জুনিয়র হাই স্কুলে পড়েছেন। নিউম্যান নিজেকে "অর্ধ ইহুদি, অর্ধ খ্রিস্টান ... বেশিরভাগ ইহুদি" হিসাবে বর্ণনা করেছেন। প্রিন্ট ও টেলিভিশন বিজ্ঞাপনের জন্য অডিশন দেয়ার পর তিন বছর বয়সেই নিউম্যান বিনোদন জগতে প্রবেশ করেন। অল্প বয়সে, নিউম্যান ছিলেন ক্রাফ্ট চিজের বিজ্ঞাপন মডেল যা দুই বছরেরও বেশি সময় ধরে আন্তর্জাতিকভাবে প্রচারিত হয়েছিল।
নিউম্যান সাত বছর বয়সেই তার প্রথম চলচ্চিত্র কর্মজীবনে প্রবেশ করেন, "মনস্টার হাউজ" এবং "জুম"-এ অভিনয়ের মাধ্যমে। "জুম"-এ, তিনি তরুন এক সুপার হিরো হিসেবে অভিনয় করেন, যার জন্য তাঁকে কারাতে শিখতে হয়েছিল। ছোটপর্দায়, নিউম্যান ডিজনীর হিট শো "হানা মন্টানা"-এ মাইলি চরিত্রে, এমনকি ডিজনি চ্যানেলের আসল ধারাবাহিক, "গুড লাক চার্লি"-এ অভিনয় করেছেন। পরে, তিনি প্রতিপক্ষ হিসাবে হাজির হন, গিনজার ফ্যালকন চরিত্রে, "জিকে এন্ড লুথার"-এ। ২০১০-এ, নিউম্যান টিভি সিরিজে মূখ্য চরিত্রে অভিনয় করে সেরা অভিনয়ের জন্য ইয়াং আর্টিস্ট অ্যাওয়ার্ড জিতেন, মাইলি সাইরাস এর "হানা মন্টানা" এবং মিরান্ডা কসগ্রভের "আইকার্লি" থেকে এগিয়ে থেকে। নিউম্যান কেবল চলচ্চিত্র এবং টেলিভিশন শো-গুলিতেই কাজ করেননি, তিনি বিজ্ঞাপনেও হাজির হয়েছেন।
২০১২-এ, "সি ড্যাড রান"-এ এমিলি হবস মূখ্য ভূমিকায় তিনি হাজির হয়েছেন, যেটি নিক এট নাইট-এ অক্টোবর ৬, ২০১২-এ প্রিমিয়ার হয়। ২০১৫-এ সমাপ্ত হওয়ার আগে "সি ড্যাড রান" তিনটি মৌসুম প্রচারিত হয়েছিল। জুলাই ২০১৪ এর শেষের দিকে তিনি কম্বডিয়া ভ্রমণ করেন, হেইফার ইন্টারন্যাশনালের সমর্থনে। ২০১৫-এ, নিউম্যান ""-এ ক্লাউডিয়া শেপার্ড ভূমিকায় অংশ নেন, যে চরিত্রটি তিনি অভ্রে পিপলেস এর থেকে পান, যিনি "সার্কনাডো"-এ ভূমিকায় অভিনয় করেছিলেন।
বজরা ইউনিয়ন, সোনাইমুড়ি
বজরা বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাইমুড়ি উপজেলার দক্ষিণাংশে বজরা ইউনিয়নের অবস্থান। এ ইউনিয়নের পশ্চিমে সোনাপুর ইউনিয়ন, উত্তরে নদনা ইউনিয়ন ও সোনাইমুড়ি পৌরসভা, পূর্বে বারগাঁও ইউনিয়ন ও নাটেশ্বর ইউনিয়ন এবং দক্ষিণে বেগমগঞ্জ উপজেলার নরোত্তমপুর ইউনিয়ন ও মিরওয়ারিশপুর ইউনিয়ন অবস্থিত।
বজরা ইউনিয়ন সোনাইমুড়ি উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
বজরা ইউনিয়ন
বজরা ইউনিয়ন নামে বাংলাদেশের কুড়িগ্রাম ও নোয়াখালী জেলায় আলাদা দুইটি ইউনিয়ন রয়েছে।
বজরা ইউনিয়ন দ্বারা বুঝানো যেতে পারে:
মেরু স্নায়ু
'মেরু স্নায়ু' ('Spinal nerves ') : যে সকল স্নায়ু মেরুরজ্জু হতে বের হয়ে শরীরের বিভিন্ন অংশে গিয়েছে অথবা শরীরের বিভিন্ন অংশ হতে এসে মেরুরজ্জুতে এসে প্রবেশ করেছে তাকে মেরু স্নায়ু বলে।
মেরু স্নায়ু মেরুদন্ডে প্রবেশের দূটি পথ রয়েছে একটি পশ্চাৎ মূল (Dorsal root), অন্যটি সম্মুখ মূল (Vental root)। পশ্চাৎ মূল হল সংবেদী স্নায়ুর প্রবেশ পথ, আর সম্মুখ মূল হল চেষ্টীয় স্নায়ুর বহির্গমন পথ। শরীরের বিভিন্ন অংশ থেকে সংবেদী (Sensory) স্নায়ু পশ্চাৎ মূল দিয়ে মেরুরজ্জুতে প্রবেশ করে। অন্যদিকে, চেষ্টীয় (Motor) স্নায়ু সম্মুখ মূল দিয়ে বের হয়ে শরীরের বিভিন্ন অংশে চলে যায়। সংবেদী স্নায়ু হাত, পা ও শরীরের বিভিন্ন অংশ হতে স্পর্শ, তাপ, বেদনা প্রভৃতির সংবেদন বহন করে মেরুরজ্জুতে পৌঁছে দেয় এবং মেরুরজ্জু তা মস্তিষ্কে প্রেরণ করে। চেষ্টীয় স্নায়ু মস্তিষ্ক ও মেরুরজ্জু হতে সিদ্ধান্তকৃত তথ্য সম্মুখ মূল দিয়ে ঘাড় ও মাথা ছাড়া শরীরের অন্যান্য মাংসপেশিতে পৌছে দেয়।
৩১ জোড়া স্নায়ুর প্রতি জোড়ার একটি (সংবেদী) পশ্চাৎ মূল দিয়ে, অন্যটি (চেষ্টীয়) সম্মুখ মূল দিয়ে মেরুরজ্জুতে প্রবেশ করেছে। যে সকল সংবাদবাহী স্নায়ু বিভিন্ন ইন্দ্রিয় হতে এসে মেরুরজ্জুতে প্রবেশ করেছে তাদের কোষদেহ প্রবেশ পথে অবস্থিত। তাই মেরুস্নায়ুর পশ্চাৎ মূল একটু স্ফীত দেখায়, যা পশ্চাৎমূলীয় স্নায়ুসন্ধি নামে পরিচিত। কিন্তু চেষ্টীয় স্নায়ুর কোষদেহ মেরুরজ্জুর অভ্যন্তরে অবস্থিত।
স্নায়ু নামঃ সংখ্যাঃ
চলে যায় বসন্তের দিন
নন্দিত কথাসাহিত্যিক হুমায়ূন আহমেদের জনপ্রিয় উপন্যাস ধারাবাহিকগুলোর মধ্যে হিমু অন্যতম। নব্বই দশকে হিমুর প্রথম উপন্যাস "ময়ূরাক্ষী" প্রকাশিত হয়। প্রাথমিক সাফল্যের পর "হিমু" চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে। চলে যায় বসন্তের দিন উপন্যাসটি হিমু চরিত্রের ১১ম উপন্যাস।
বইটি ২০০২ সালের বইমেলায় প্রকাশিত হয়।
বইটির প্রকাশনা সংস্থাঃ অন্যপ্রকাশ, ৩৮/২ ক বাংলাবাজার, ঢাকা।
হিমু মূলত একজন বেকার যুবক; যার আচরণে বেখেয়ালী, জীবনযাপনে ছন্নছাড়া ও বৈষয়িক ব্যাপারে সম্পূর্ণ উদাসীন ভাব প্রকাশ পায়। চাকরির সুযোগ থাকলেও সে চাকরি কখনো করে না বলেই সে বেকার। তার অস্বাভাবিক চরিত্রের মধ্যে সে হলুদ পাঞ্জাবী পরে খালি পায়ে রাস্তাঘাটে দিন-রাত ঘুরে বেড়ায় এবং মাঝে মাঝে ভবিষ্যৎবাণী করে মানুষকে চমকে দেয়। উদাসীন হিমু একবিংশ শতাব্দীর প্রথম দশকের বাঙ্গালী তরুণদের ব্যাপকভাবে অনুপ্রাণিত করেছিল।
হিমুর খালাত ভাই জহির ভালোবাসে ফুলফুলিয়া নামের মেয়েকে কিন্তু ফুলফুলিয়ার বাবা সবাইকে বলে তাঁর মেয়ের নাকি বিয়ে হয়ে গিয়েছে। ফুলফুলিয়ার বাবার কথা শুনে তাঁর মনের অস্থিরতার জন্য জহির ঠিক করে সে তেতুলিয়া থেকে টেকনাফ হেঁটে যাবে।
অন্যদিকে জহিরের তেতুলিয়া থেকে টেকনাফের শাহ পরীর দ্বীপ পর্যন্ত যাওয়ার পরিকল্পনার জন্য হিমুকে দায়ী করে হিমুর খালু রহমতউল্লাহ তালুকদার। সে হিমুর নামে ওয়ারেন্ট বের করে। মিথ্যা মামলা সাজানো হয় হিমুর বিরুদ্ধে। একসময় ডেড বেড রেফারেন্স দেয় হিমুর বিরুদ্ধে।
শেষে হিমুর খালু চেষ্টা করতে থাকে হিমুকে বাঁচানোর জন্য। একপর্যায়ে হিমুকে থানা হাজত থেকে জেল খানায় নিয়ে যাওয়া হয়। শেষ বারের মতো হিমু দেখা করতে চায় রাধাচূড়া গাছের সাথে।
ক্রেনিয়াল
মুহাম্মদ জাফর ইকবালের একটি বৈজ্ঞানিক কল্পকাহিনী হলো ক্রেনিয়াল। বইটি প্রথম প্রকাশিত হয় ২০১৬ সালের বইমেলায়। বইটির প্রচ্ছদ ও অংকরন করেছেন আহসান হাবীব। বইটির গ্রন্থস্বত্ব © ড. ইয়াসমীন হক।
বইটির প্রকাশকঃ এ কে এম তারিকুল ইসলাম রনি
মুহাম্মদ জাফর ইকবাল তাঁর এই বইটি ব্যারিস্টার ড. তুরিন আফরোজকে উৎসর্গ করেন। উৎসর্গপত্রটি নিম্নরূপঃকোয়ান্টাম কম্পিউটার যুগে মানবসভ্যতা ধ্বংস হয়ে গেছে আত্মঘাতী নিউক্লিয়ার বিস্ফোরণে। বেঁচে আছে অল্পসংখ্যক মানুষ। সেই ধ্বংসস্তূপে তাদের হাত ধরেই শুরু হলো সভ্যতার নতুন পথচলা। প্রাচীর ঘেরা শহরে শহরে গড়ে উঠল এক যন্ত্রসর্বস্ব এক অমানবিক জীবনধারা। এমনই এক শহরের কিশোর-কিশোরী হলো রিহি ও টিশা।
রিহি ও টিশা একে অপরের সবচেয়ে কাছের বন্ধু। রিহি মনে করে ক্রেনিয়াল লাগানোর পড়ে সে সব কিছু জানতে পারবে অন্যদিকে টিশা মনে করে মানুষের জ্ঞান অর্জনের জন্য ক্রেনিয়ালের প্রয়োজন নেই; তারা বই পড়ে জ্ঞান অর্জন করতে পারে।
এস-৪০০ ক্ষেপণাস্ত্র প্রণালী
এস-৪০০ ট্রায়াম্ফ (, ট্রায়াম্ফঃ ন্যাটোর রিপোর্টিং নাম: এসএ-২১ গ্রোলার), হল ১৯৯০-এর দশকে নির্মিত উন্নত একটি বিমান-প্রতিরোধ ব্যবস্থা, যা পূর্বে এস-৩০০ পিএমইউ-৩ নামে পরিচিত ছিল। এস-৩০০ পরিবারের উন্নত সংস্করণ হিসাবে রাশিয়ার আলমাজ সেন্ট্রাল ডিজাইন ব্যুরো দ্বারা তৈরি করা হয় এস-৪০০। ২০০৭ সাল থেকে এটি রাশিয়ার সশস্ত্র বাহিনীর সাথে যুক্ত করা হয়েছে। এস-৪০০ তার কর্মক্ষমতা পূরণ করতে চারটি ক্ষেপণাস্ত্র ব্যবহার করে: এই চারটি ক্ষেপণাস্ত্র হল- খুব দীর্ঘ পাল্লার ৪০এন৬ (৪০০ কিমি), দীর্ঘ পাল্লার ৪৮এন৬ (২৫০ কিমি), মাঝারি পাল্লার ৯এম৯৬ই২ (১২০ কিমি) এবং সংক্ষিপ্ত পাল্লার ৯এম৯৬ই (৪০ কিমি)। ২০১৭ সালে দ্য ইকোনমিস্ট দ্বারা এস-৪০০ ক্ষেপণাস্ত্র প্রণালীকে "বর্তমানে নির্মিত সেরা বিমান প্রতিরক্ষা ব্যবস্থাগুলির একটি" হিসাবে বর্ণনা করা হয়েছে।
এস-৪০০ ক্ষেপণাস্ত্র প্রণালীর বিকাশ ১৯৮০-এর দশকের শেষের দিকে শুরু হয়েছিল, এবং জানুয়ারী ৯৯৩ সালে রাশিয়ান বিমানবাহিনী দ্বারা সিস্টেমটি ঘোষণা করা হয়েছিল। ১২ ফেব্রুয়ারী ১৯৯৯ সালে প্রথম, আশ্চর্যজনক সফল পরীক্ষাগুলি আস্ট্রাকানের কাপাস্টিন ইয়ারে অনুষ্ঠিত হয়েছিল এবং এস-৪০০ ক্ষেপণাস্ত্র প্রণালী ২০০১ সালে রাশিয়ান সেনাবাহিনী দ্বারা স্থাপনের জন্য নির্ধারিত ছিল।
২০০৩ সালে, এটি স্পষ্ট হয়ে উঠেছিল যে সিস্টেমটি স্থাপনার জন্য প্রস্তুত ছিল না। আগস্ট মাসে, দু'জন উচ্চপদস্থ সামরিক কর্মকর্তারা উদ্বেগ প্রকাশ করেছিলেন যে এস-৪০০ ক্ষেপণাস্ত্র প্রণালী এস-৩০০ পি প্রণালীর "অপ্রচলিত" ইন্টারসেপ্টরগুলির সাথে পরীক্ষা করা হচ্ছে এবং সিদ্ধান্ত নেওয়া হয় যে এটি স্থাপনার জন্য প্রস্তুত ছিল না।
ঘূর্ণিঝড় চপলা
ঘূর্ণিঝড় চপলা (, "ইইসার তাসাবালান"; ) হচ্ছে আমেরিকা ভিত্তিক যৌথ ঘূর্ণিঝড় সতর্কতা কেন্দ্র জেটিডব্লিউসি এর মতে আরব সাগরে রেকর্ড করা দ্বিতীয় শক্তিশালী ক্রান্তীয় ঘূর্ণিঝড়। মৌসুমি বায়ুর প্রভাবে এটা ২৮ অক্টোবর পশ্চিম ভারতে উৎপন্ন হয়। সমুদ্র পৃষ্ঠের উষ্ণ তাপমাত্রায় এটি দ্রুত ঘনীভূত হলে ভারতীয় আবহাওয়া দপ্তর একে ঘূর্ণিঝড় চপলা হিসেবে ঘোষণা করে। ২০০৭ সালের ঘূর্ণিঝড় গনুর পরে এটি আরব সাগরে শক্তিশালী রূপ নিতে সক্ষম হয়। ঘনীভূত হওয়ার পরে চপলা ১ নভেম্বর ইয়েমেনী দ্বীপ সুকাত্রার উপর আঘাত হানে। স্থলভূমিতে পৌঁছে ঝড়টি দুর্বল হয়ে পড়লেও ২ নভেম্বর এটা এডেন উপসাগরে প্রবেশ করে পানির সাহচর্যে শক্তিশালী ঘূর্ণিঝড়ে রূপান্তরিত হয়। উত্তর সোমালিয়া পার হয়ে চপলা দুর্বল হয়ে পড়ে পশ্চিম উত্তর-পশ্চিমে ঘুরে যায়। ৩ নভেম্বর ইয়েমেনের মুকাল্লায় ঝড়টি আঘাত হানে এবং ইয়েমেনের সব থেকে শক্তিশালী ঝড় হিসেবে পরিচিতি পায়। পরেরদিন ঝড়টি শান্ত হয়ে যায়।
ঘূর্ণিঝড় চপলা নামটি বাংলাদেশের দেয়া। এই বাংলা শব্দটির অর্থ দূরন্ত বালিকা। মেয়েদের নাম হিসেবে চপলা শব্দটি ব্যবহৃত হয়।
৩০ অক্টোবর ওমান উপকূলীয় অঞ্চলে বন্যা এবং তীব্র স্রোতের ব্যাপারে সতর্ক করে। নিম্নাঞ্চল থেকে জনগণকে দূরে সরে যাওয়ার উপদেশ দেওয়া হয়। জেলেদেরকে সমুদ্র থেকে দূরে থাকতে বলা হয় কারণ ঢেউয়ের উচ্চতা পর্যন্ত হয়। ধফার প্রদেশ এর সকল স্কুল বন্ধ ঘোষণা করা হয়। ধারণা করা হয়েছিলো ঝড়টি সালালাহ তে আঘাত হানবে কিন্তু সহসা বাতাসের গতিবেগ বদলে দক্ষিণ পশ্চিমে ঘুরে গেলে ভয় ছড়িয়ে পড়ে।
শরণার্থীবিষয়ক জাতিসংঘের হাইকমিশন সোমালিয়া ও ইথিওপিয়ার অভিবাসী ও শরণার্থী দের উত্তাল সমুদ্রের কারণে ইয়েমেন অভিমুখে যেতে নিষেধ করে। ইরানের পতাকাবাহী একটি জলযান উপকূলে ধরা পরে যার যাত্রীদের অনেকেই নিখোঁজ হয়ে যায়। চপলা বিশাল সামুদ্রিক জলোচ্ছ্বাস সৃষ্টি করে সোমালিয়ার উপকূলে ব্যাপক ক্ষতিসাধন করে, ২৮০ টি নৌকা ধ্বংস হয়, হাজারের বেশি অধিবাসী গৃহহীন হয়। রাস্তা ক্ষতিগ্রস্ত হয়। পান্টল্যান্ডের ২৮ টি বিদ্যালয়ের ছাদ উড়ে যায়, পরবর্তীতে তাবুতে শিক্ষাকাজ পরিচালনা করতে হয়। সোমালিয়ার বারি অঞ্চলে ঝড়ে ২৫ হাজার প্রাণী মারা যায় এবং ৫১০০ গাছ ভেঙে পড়ে। ঝড়ের প্রভাবে সোমালিয়ার উত্তর পূর্বাঞ্চলে এবং সোমালিল্যান্ডের বারবারা জেলায় প্রবল বৃষ্টিপাত হয়। বৃষ্টিপাতে সেখানকার ৩০০০ ভেড়া ও ছাগল এবং ২০০ উট মারা গেলে স্থানীয় যাযাবর জনগোষ্ঠী মারাত্মক ভাবে ক্ষতিগ্রস্ত হয় কারণ এসব গবাদিপশুর উপর তাদের জীবন ও জীবিকা নির্বাহ হতো। টানা বর্ষণে নিম্নাঞ্চলের অধিবাসীরা ঘরবাড়ি ছেড়ে উচ্চভূমিতে নিরাপদ আশ্রয়ের সন্ধানে যেতে বাধ্য হয়।
ঝড় থামলে সোমালিল্যান্ড সরকার চাল, চিনি এবং প্লাস্টিক পাত বিতরণ করে।
বেসরকারি কলেজ
যে সব কলেজ সরকার দ্বারা পরিচালিত হয় না তাদের বেসরকারি কলেজ বলে । এধরণের কলেজ সাধারণত সরকার থেকে আর্থিক সাহায্য পায় না । এই কলেজ সমূহ সরকারের ব্যবস্থাপনা ব্যতীত বেসরকারি ট্রাস্ট বা ব্যক্তি-মালিকানাধীনে পরিচালিত হয়ে থাকে । পৃথিবীর বেশীরভাগ দেশে বেসরকারি কলেজ রয়েছে। বাংলাদেশ সহ বিশ্বের বহু দেশে বেসরকারি কলেজের সংখ্যা সরকারি কলেজ হতে বেশি।
বাংলাদেশের বেসরকারি কলেজের তালিকা সমূহ নিন্মে দেওয়া হলঃ
ফ্রেঙ্কি দি ইয়ং
ফ্রেঙ্কি দি ইয়ং (জন্ম: ১২ মে, ১৯৯৭) একজন ওলন্দাজ পেশাদার ফুটবলার যিনি নেদারল্যান্ডসের "এরেদিভিজি"র ক্লাব আয়াক্স এবং নেদারল্যান্ডস জাতীয় দল এর হয়ে সেন্ট্রাল মিডফিল্ডার বা ডিফেন্সিভ মিডফিল্ডার হিসেবে খেলে থাকেন।
দি ইয়ং ওলন্দাজ ফুটবল ক্লাব "উইলেম টুয়ে" এর পুরো যুব প্রকল্প খেলে বেড়ে ওঠা একজন খেলোয়াড়। ২০১৫ সালের ১০ই মে "অ্যাডো ডেন হ্যাক্স" এর বিপক্ষে ঘরের মাঠে "টেরেল ওন্দান" এর বদলি হিসেবে মাঠে নামার মধ্যে দিয়ে দি ইয়ং এর "এরেদিভিজি" অভিষেক হয়, যে ম্যাচে তার দল ১-০ গোলে বিজয়ী হয়।
২০১৫ সালের গ্রীষ্মে দি ইয়ং চার বছরের চুক্তিতে ওলন্দাজ ক্লাব এএফসি আয়াক্স এ যোগ দেন। পরবর্তীতে তিনি আয়াক্সকে "২০১৭ ইউরোপা লিগ" এর ফাইনালে নিয়ে যেতে সাহায্য করেন। ২০১৬–১৭ মৌসুমে "ইয়ং আয়াক্স" এর হয়ে তার অবদানের জন্য দি ইয়ংকে নেদারল্যান্ডসের দ্বিতীয় সারির লিগ "জুপিটার লিগ" এর সেরা প্রতিভাবান খেলোয়াড়ের পুরষ্কার দেয়া হয়।
২০১৯ সালের ২৩ জানুয়ারি ফুটবল ক্লাব বার্সেলোনা দি ইয়ং কে ৫ বছরের চুক্তিতে কিনে নেয়ার কথা ঘোষনা করে। ৭ কোটি ৫ লক্ষ ইউরোর বিনিময়ে দি ইয়ং ১ জুলাই ২০১৯ বার্সেলোনায় যোগদান করবেন।
দি ইয়ং নেদারল্যান্ডসের বিভিন্ন বয়সভিত্তিক দলের হয়ে ২২ টি ম্যাচ খেলেছেন। ২০১৫ সালের ১০ জুলাই জার্মানি অনূর্ধ্ব-১৯ দলের বিপক্ষে দি ইয়ং এর নেদারল্যান্ডস অনূর্ধ্ব-১৯ দলে অভিষেক হয়।
২০১৮ সালের ৯ জুন দি ইয়ং নেদারল্যান্ডস জাতীয় দল এর হয়ে পেরু'র বিপক্ষে আন্তর্জাতিক ম্যাচে অভিষিক্ত হন, যেখানে তার দল ২-১ গোলে জয়লাভ করে।
দেবীসূক্ত
ঋগ্বেদের দশম মণ্ডলের দশম অনুবাকের ১২৫তম সূক্তকে বৈদিক দেবীসূক্ত বা আত্মাসূক্ত বলা হয়ে থাকে। অনেকের ধারণা এই সূক্ত থেকেই শক্তির আরাধনা শুরু হয়। এটি ঋষি অম্ভৃণের কন্যা বাক দ্বারা সৃষ্ট। এতে মোট আটটি শ্লোক আছে। প্রথম এবং তৃতীয় থেকে অষ্টম শ্লোক ত্রিষ্টুপ ছন্দে রচিত। কেবল দ্বিতীয় সূক্তটি জগতী ছন্দে রচিত। আত্মাকে উৎসর্গীকৃত এই শ্লোকটি ব্রহ্মোপলব্ধির পরই বাক্‌ দ্বারা রচিত বলে অনেকে মনে করেন।
অহং রুদ্রেভির্ব্বসুভিশ্চরাম্যহমাদিত্যৈরুত বিশ্বদেবৈঃ
অহং মিত্রাবরুণোভা বিভর্ম্যহমিন্দ্রাগ্নী অহমশ্বিনোভা।
বঙ্গানুবাদঃ (১) আমিই রুদ্র, বসু, আদিত্য এবং বিশ্বদেবতারূপে বিচরণ করি।মিত্র ও বরুণের আমিই ধাত্রী। ইন্দ্র, অগ্নি এবং অশ্বিনীকুমার দু’জনকে আমিই ধারণ করে থাকি।'
অহং সোমমাহনসং বিভর্ম্যহং ত্বষ্টারমুত পূষণং ভগম্।
অহং দধামি দ্রবিণং হবিষ্মতে সুপ্রাব্যে যজমানায় সুন্বতে।
বঙ্গানুবাদঃ (২) আমিই দেবগণের শত্রুনাশক সোম, ত্বষ্টা, পূষা এবং ভগকে ধারণ করে থাকি। যে যজমান যজ্ঞতে দেবতাগণের জন্য হবি প্রদান করেন, তাঁদের জন্য সুখদায়ী ফল আমি প্রদান করি।'
অহং রাষ্ট্রী সংগমনী বসুনাম চিকিতুষী প্রথমা যজ্ঞিয়ানাম।
তাং মা দেবা ব্যদধুঃ পুরুত্রা ভূরিস্থাত্রাং ভূর্য্যাবেশয়ন্তীম্।
বঙ্গানুবাদঃ (৩) আমি জগতের ঈশ্বরী, ধনপ্রদায়িনী। ব্রহ্মকে জ্ঞাতা আমার আমিই যাঁদের জন্য যজ্ঞ করা হয় তাদের মধ্যে প্রথমা। বহুরূপে সর্বভূতে প্রবিষ্টা সেই আমাকে বহুস্থানে বা সর্বদেশে আরাধনা করা হয়।
ময়া সো অন্নমত্তি যো বিপশ্যতি যঃ প্রাণিতি য ঈং শৃণোত্যুক্তম্।
অমন্তবো মান্ত উপক্ষীয়ন্তি শ্রুধি শ্রুত শ্রদ্ধিবন্তে বদামি।
বঙ্গানুবাদঃ (৪) সবার ভোজন, দর্শন, শ্রবণ ও জীবন যাপন আমার শক্তিতেই সম্ভব হয়। আমাকে যে জানে না, সে দীন,হীন ও ক্ষীণ হয়ে যায়। প্রিয় সখা, আমার কথা শোনো, শ্রদ্ধা ও সাধনের দ্বারা যে পরম বস্তু লাভ হয়, আমি তার কথাই তোমাকে বলছি।
অহমেব স্বয়মিদং বদামি জুষ্টং দেবেভিরুত মানুষেভিঃ।
যং কাময়ে তং তমুগ্রং কৃণোমি তং ব্রহ্মাণং তমুষিং তং সুমেধাম্।
বঙ্গানুবাদঃ (৫) ব্রহ্মদ্বেষীকে বধ করার জন্য সংহারকারী রূদ্রের ধনুকে আমিই জ্যা পরিয়ে দিই।সৎ ব্যক্তিগণের বিরোধী শত্রুগণের সাথে সংগ্রাম করে আমিই তাদের পরাজিত করি। দ্যুলোক ও পৃথিবীতে আমি অন্তর্যামিনী রূপে পরিচিতা।
অহং রুদ্রায় ধনুরাতনোমি ব্রহ্মদ্বিষে শরবে হন্তবা উ।
অহং জনায় সমদং কৃণোম্যহং দ্যাবাপৃথিবী আবিবেশ।
বঙ্গানুবাদঃ (৬) আমি সেই পরম তত্ত্বের উপদেশ দিচ্ছি, দেবতা ও মানুষ যাঁর সেবা করেন। আমি স্বয়ং ব্রহ্মা। আমি যাঁকে রক্ষা করি সে সৃষ্টিকর্তা ব্রহ্মা বানিয়ে দিই, যাঁকে ইচ্ছা করি তাঁকে বৃহস্পতির মত মেধাবান বানিয়ে দিই। আমি স্বয়ং ব্রহ্মাভিন্ন আত্মা, যে আমারই স্বরূপ, তাঁর গান করি।
অহং সুবে পিতারমস্য মূর্ধ্বন্মম যোনি রপ্‌স্বন্তঃ সমুদ্রে।
ততো বিতিষ্ঠে ভুবনানি বিশ্বোতামূন্দ্যাং বর্ষ্মণোপস্পৃশামি। 
বঙ্গানুবাদঃ (৭) এই বিশ্বের উপরিভাগের দ্যুলোককে আমিই প্রসব করে থাকি। দিব্য কারণ বারি রূপ সমুদ্রে, যেখানে সমস্ত প্রাণীর উদয় ও বিলোপ হয়, সেই ব্রহ্মচৈতন্য আমার নিবাসস্থল। সর্বভূতে আমি প্রবিষ্ট এবং বিশ্বকে আমি নিজের মায়া দ্বারা স্পর্শ করে আছি।
অহমেব বাত ইব প্রবাম্যারভমাণা ভুবনানি বিশ্বা।
পরো দিবা পর এনা পৃথিব্যৈতাবতী মহিমা সম্বভূব।
বঙ্গানুবাদঃ (৮) বায়ু যেমন নিজে থেকেই প্রবাহিত হয়, আমিই সেইরূপ স্বাধীনভাবে পঞ্চভূতের সমস্ত কার্য করে থাকি। নির্লিপ্তভাবে আমি বিশ্বের সকল বিকারের উপরে অবস্থান করি
সাধারণভাবে চণ্ডীপাঠের পূর্বে ঋগ্বেদের রাত্রিসূক্ত এবং পাঠান্তে দেবীসূক্ত পাঠ করা হয়। উল্লেখ্য, এটি বৈদিক দেবীসূক্ত। শ্রী শ্রী চণ্ডীর পঞ্চম খণ্ডের অপরাজিতা স্তবকে অনেকে তান্ত্রিক দেবীসূক্ত বলেন।
দেবীসূক্ত অডিও:
২০১৮ গ্রীষ্মকালীন যুব অলিম্পিকে ভারত
ভারত  বুয়েনস আয়ার্স, আর্জেন্টিনা-তে অনুষ্ঠিত ২০১৮ গ্রীষ্মকালীন যুব অলিম্পিক এ অংশগ্রহণ করেছে ৬ই অক্টোবর থেকে ১৮ই অক্টোবর পর্যন্ত। যুব অলিম্পিকের এই সংস্করণেই ভারতের ফলাফল সবথেকে ভালো।
জেরেমি লালরিনুংগা ভারতের প্রথম যুব অলিম্পিক স্বর্ণ পদক জয় করেন।
মিশ্র জাতীয়তার হয়ে পদকজয়ীদের ইটালিক্স-এ দেখানো হয়েছে। এই পদকগুলি কোন একটি নির্দিষ্ট দেশের পদকতালিকায় আসে না।
ভারত ফিল্ড হকি ৫-এ সাইড এবং স্পোর্টস ক্লাইম্বিং এ যুব অলিম্পিকে প্রথম আত্মপ্রকাশ করেছে ২০১৮ সংস্করণে।প্রতিযোগীদের মধ্যে রয়েছেন আই এস এস এফ সিনিয়র এবং জুনিয়র বিশ্বকাপ চ্যাম্পিয়ন মনু ভাকের, কমনওয়েলথ গেমস পদকজয়ী শ্যুটার মেহুলি ঘোষ,আই এস এস এফ সিনিয়র বিশ্ব চ্যাম্পিয়ন সৌরভ চৌধুরী, বিশ্ব যুব বক্সিং চ্যাম্পিয়ন জ্যোতি গুলিয়া এবং বিশ্ব যুব ভারোত্তোলনে সিলভার পদকপ্রাপ্ত জেরেমি লালরিন্নুংগা।
ভারত এশিয়ান কন্টিনেন্টাল যোগ্যতা টুর্নামেন্টের উপর ভিত্তি করে দুইজন তীরন্দাজের কোটা অর্জন করেছে।
জুনিয়র ওয়ার্ল্ড  রানকিং-এর ওপর ভিত্তি করে, ভারত ব্যাডমিন্টন-এর দুটি কোটা অর্জন করে।
ভারত যোগ্যতাসম্পন্ন চারজন শ্যুটারের কোটা জয় করেছিল, ২০১৭ এশিয়ান চ্যাম্পিয়নশিপে ফলাফলের উপর ভিত্তি করে.ভারত একজন টেবিল টেনিস খেলোয়াডের কোটা অর্জন করে থাইল্যান্ড-এ অনুস্থিত 'রোড টু বুয়েনস আয়ার্স (এশিয়া)'-এর উপর ভিত্তি করেএবং আরো একটি কুক আইল্যান্ড-এ অনুস্ঠিত রোড টু বুয়েনস আয়ার্স (ওশিয়ানিয়া)-তে অর্চনা কামাথ-এর ফলাফলের ভিত্তিতে 
২০১৮ এশিয়ান ইয়ুথ চ্যাম্পিয়নশিপের ফলাফলের ভিত্তিতে ভারত দুইজন ভারোত্তোলক-এর কোটা জয় করেছিল
২০১৮ এশিয়ান ক্যাডেট চ্যাম্পিয়নশিপে ফলাফলের ভিত্তিতে ভারত দুইজন কুস্তিগির-এর কোটা জয় করেছিল। .
নূর মোহাম্মদ স্টেডিয়াম
Nur Mohammad স্টেডিয়াম নড়াইল, বাংলাদেশ.পুলিশ সুপারের পাশে অবস্থিত।
শংকর গোবিন্দ চৌধুরী স্টেডিয়াম
সরকারি শহীদ সোহরাওয়ার্দী কলেজ
সরকারি শহীদ সোহরাওয়ার্দী কলেজ ঢাকার বক্সিবাজার পুরনো ঢাকা, বাংলাদেশের একটি সরকারী কলেজ । এই কলেজটি উচ্চ মাধ্যমিক, স্নাতক, ও স্নাতকোত্তর পড়ানো হয় । ১৬ ফেব্রুয়ারী ২০১৭ থেকে কলেজটি ঢাকা বিশ্ববিদ্যালয় অধিভুক্ত হয় ।
সরকারী শহীদ সোহরাওয়ার্দী কলেজ ঢাকা বিশ্ববিদ্যালয়ের অন্তর্ভূক্ত একটি কলেজ। এই কলেজটি ১৯৫৩ সালে প্রতিষ্ঠিত হয়। একাদশ শ্রেণিতে বিজ্ঞান, ব্যবসায় শিক্ষা ও মানবিক বিভাগে পাঠদানের পাশাপাশি স্নাতক ও স্নাতকোত্তর কোর্স পড়ানো হয় । .
এই অনুষদটি নিম্নলিখিত বিভাগের জন্য গঠিত:
এই অনুষদটি নিম্নলিখিত বিভাগ সমূহ নিয়ে গঠিত:
এই অনুষদটি নিম্নলিখিত বিভাগ সমূহ নিয়ে গঠিত:
কলেজের লাইব্রেরীটি পশ্চিম পাশের বিল্ডিং এর নীচ তলায় অবস্থিত। এখানে পাঠ্যবই, গল্পের বই, উপন্যাসের বই রয়েছে। কলেজের শিক্ষার্থীরা পরিচয়পত্র দেখিয়ে বই বাসায় নিয়ে যেতে পারে। লাইব্রেরীতে বসার জন্য সাধারণ কাঠের বেঞ্চ ও টেবিল রয়েছে।
কবি নজরুল কলেজ সংলগ্ন ভিক্টোরিয়া পার্ক মোড় থেকে পূর্ব দিকে লক্ষ্মীবাজার রোডের শেষ মাথায় হাতের বাম পাশে মেইন রোড থেকে কিছুটা ভিতরে এই কলেজটি অবস্থিত।
বাংলা জাতীয় দল
বাংলা জাতীয় দল (বিজেডি) ছিল পশ্চিমবঙ্গের একটি রাজনৈতিক দল। জাহাঙ্গীর কবীরের নেতৃত্বাধীন এই দলটি ভারতীয় ক্রান্তি দল ভেঙে গঠিত হয়। ১৯৬৯ সালের পশ্চিমবঙ্গ বিধানসভা নির্বাচনের পূর্বে বিজেডি নেতৃত্ব যুক্তফ্রন্টে যোগ দেওয়ার ইচ্ছা প্রকাশ করেন। যদিও বাংলা কংগ্রেস নেতৃত্বের বিরোধিতায় তাঁরা যুক্তফ্রন্টে যোগ দিতে পারেননি। উল্লেখ্য, জাহাঙ্গীর কবীরের ভাই হুমায়ুন কবীর ১৯৬৭ সালে যুক্তফ্রন্ট সরকার পতনে গুরুত্বপূর্ণ ভূমিকা গ্রহণ করেছিলেন।
১৯৬৯ সালের বিধানসভা নির্বাচনে বিজেডি মোট ১৬ জন প্রার্থী দাঁড় করায়। যদিও এঁদের মধ্যে একজনও নির্বাচনে জয় লাভ করতে পারেননি। এই নির্বাচনে বিজেডি মোট ২৫,০৮১টি ভোট পেয়েছিল।
চুড়ামনকাটি ইউনিয়ন
চুড়ামনকাটি ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি প্রশাসনিক এলাকা।
চুড়ামনকাটি ইউনিয়নের সংক্ষিপ্ত তথ্যঃ
চুড়ামনকাটি সবজি উৎপাদনের জন্য বিখ্যাত। বিখ্যাত শিক্ষা প্রতিষ্ঠান যশোর বিজ্ঞান ও প্রযুক্তি বিশ্ববিদ্যালয় (JUST) (আমবটতলা বাজার)।
চুড়ামনকাটি ইউনিয়নের বর্তমান চেয়ারম্যান 
মোঃ আব্দুল মান্নান মুন্না ।
জ্ঞান বিজ্ঞান খেলাধুলা এবং সংস্কৃতির জন্য বিখ্যাত।
লুকাস টিল
লুকাস ড্যানিয়েল টিল(জন্মঃ ১০আগস্ট, ১৯৯০) একজন আমেরিকার অভিনেতা। তার অভিনয় জীবন শুরু হয় ২০০০এর শুরুর দিকে।
লুকাস ড্যানিয়েল টিল ১০আগস্ট, ১৯৯০সালে ফর্ট হুড, টেক্সাসে জন্মগ্রহণ করেন। তার মা ডানা লিন ও বাবা জন মার্ক টিল, যিনি সেনাবাহিনীর একজন লেফটেন্যান্ট কর্নেল। তার মা পেশায় একজন রসায়নবিদ। টিলের শৈশব কাটে জর্জিয়ার আটলান্টাতে। সে কেল উচ্চ বিদ্যালয়ে পড়াশোনা করে।
মানিকগঞ্জ সরকারি মহিলা কলেজ
মানিকগঞ্জ সরকারি মহিলা কলেজ মানিকগঞ্জ সদর উপজেলা, মানিকগঞ্জ, ঢাকার একটি সরকারি মালিকানাধীন উচ্চ মাধ্যমিক প্রতিষ্ঠান এই কলেজটি প্রতিষ্ঠিত হয়েছিল ১৯৭২ সালে ।
১৯৭২ সালে কলেজটির যাত্রা শুরু করে ডিগ্রী ও ১৯৯২ সালে এইচএসসি পর্যায় শুরু হয় । এবং ২০১১ সালে কলেজ শুরু অনার্স পর্যায়ের শিক্ষা প্রদান । এই কলেজি সরকারি করণ করা হয় ১৯৮৫ সালে ।
কলেজটি ৫.৩৮ একর জমির উপর দাঁড়িয়েছে। 
কলেজ লাইব্রেরিতে বই রয়েছে ৭০০০ ।
প্রধান এই কলেজ অধ্যাপক মুহাম্মদ নিয়ামত উল্লাহ হাওলাদার এবং ভাইস-প্রিন্সিপাল অধ্যাপক মোঃ মিজানুর রহমান চৌধুরী ।
মানিকগঞ্জ সরকারি মহিলা কলেজে শুধুমাত্র কলা অনুষদ ও সামাজিক বিজ্ঞান অনুষদ রয়েছে । এই অনুষদ রয়েছে পাঁচটি বিভাগ ।
নীলফামারী মেডিকেল কলেজ
নীলফামারী মেডিকেল কলেজ বাংলাদেশের রংপুর বিভাগের নীলফামারীতে অবস্থিত। এটি ২০১৮ সালে প্রতিষ্ঠিত হয়।
২৬ আগস্ট ২০১৮ তারিখে সরকার নীলফামারী মেডিকেল কলেজ সহ নতুন চারটি মেডিকেল কলেজের অনুমোদন দেয়। অনুমোদনের পর কলেজ প্রতিষ্ঠার কার্যক্রম শুরু হয় এবং ২২ সেপ্টেম্বর ২০১৮ তারিখে খুলনা মেডিকেল কলেজের সহযোগী অধ্যাপক মোঃ রবিউল ইসলাম শাহকে এ কলেজের অধ্যক্ষ হিসাবে নিয়োগ প্রদান করে।
নীলফামারী মেডিকেল কলেজ নীলফামারী জেলা শহর হতে ৭ কিলোমিটার উত্তরে নীলফামারী ডোমার সড়কে কুষ্ঠ হাসপাতালের পাশে নির্মিত হবে।
সরকারি নজরুল কলেজ
সরকারি নজরুল কলেজ () বাংলাদেশের ময়মনসিংহ জেলার ত্রিশাল উপজেলায় অবিস্থত। কলেজটি ১৯৬৭ খ্রিষ্ট্রাব্দে প্রতিষ্ঠিত হয়। এটি বাংলাদেশ জাতীয় বিশ্ববিদ্যালয়-এর অধিভূক্ত একটি কলেজ।
জাতীয় কবি কাজী নজরুল ইসলামের বাল্য স্মৃতি বিজরিত ঐতিহ্যবাহী ত্রিশাল উপজেলার দরিরামপুরে ১৯৬৭ সালে 'নজরুল কলেজ ত্রিশাল' নামে এ শিক্ষা প্রতিষ্ঠানটির জন্ম। ময়মনসিংহ জেলা সদরের বাইরে সে সময় প্রতিষ্ঠিত এটিই একমাত্র উচ্চ শিক্ষা প্রতিষ্ঠান। বিদ্রোহী কবি'র পূণ্য স্মৃতির প্রতি ত্রিশালবাসীর অপরিসীম শ্রদ্ধা ও ভালোভাসার এক অনন্য নিদর্শন নজরুল কলেজ।
১৯৭০ সালে কলেজটি (ডিগ্রি) স্নাতক পর্যায়ে উন্নীত হয় এবং আদর্শ উদ্দেশ্যের পথে একনিষ্ঠ প্রতিষ্ঠান হিসাবে ইতিমধ্যে অবস্থান সু-দৃঢ় করেছে। সরকার ২০১৬ সালে প্রতি উপজেলায় কমপক্ষে একটি করে সরকারি কলেজ প্রতিষ্ঠা করার ঘোষণা দেয়। এরই ধারাবাহিকতায় ২০১৮ সালে মাননীয় প্রধানমন্ত্রী শেখ হাসিনা সারাদেশে ২৭১টি কলেজকে সরকারিকরণের চূড়ান্ত অনুমোদন দেন। ফলে শিক্ষা মন্ত্রণালয়ের প্রজ্ঞাপন জারি করার মাধ্যমে এই কলেজসহ সারাদেশে ২৭১টি কলেজ সরকারিকরণ করা হয়েছে। সরকারিকরণের জন্য বর্তমানে সরকারি নজরুল কলেজ নামে কলেজের নামকরণ করা হয়েছে।ছাত্র-ছাত্রীদের অবসরে বই পড়ার জন্য প্রায় দশ হাজার বই-পুস্তক সংবলিত একটি অত্যাধুনিক গ্রন্থাগার রয়েছে। বিশ্ব সাহিত্য কেন্দ্রের বই পড়া প্রতিযোগিতার কার্যক্রম-প্রোগ্রাম চালু রয়েছে।
ছাত্র-ছাত্রীদের জন্য সকল সুযোগ-সুবিধা সংবলিত আলাদা দুটি বিশ্রামকক্ষ রয়েছে।
আহম্মদপুর ইউনিয়ন
পাবনা জেলার সুজানগর উপজেলা র আমিনপুর থানার একটি ইউনিয়ন
আহম্মদপুর ইউনিয়ন সুজানগর উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর আহম্মদপুর ইউনিয়ন আমিনপুর থানার অধীনে চলে যায়। 
আহম্মদপুর ইউনিয়নের ইহার পূর্ব দিকে কাশীনাথপুর ও জাতসাখিনী ইউনিয়ন এবং উত্তরে দুলাই ইউনিয়ন,পশ্চিমে গাজনার বিল ও দক্ষিনে রানীনগর ইউনিয়ন অবস্থিত।
পাবনা থেকে এই ইউনিয়ন এর দুরুত্ব ৪৫ কিলোমিটার,সুজানগর উপজেলা হতে প্রায় ৩০ কিলোমিটার,আমিনপুর থানা হতে এর দুরুত্ব ১৫ কিঃমিঃ,ইউনিয়নের সামনে থেকে পাবনা,সুজানগর বাস,সিএনজি সব সময় পাওয়া যায়। এই ইউনিয়ন টি পাবনা - কাজিরহাট N5 মহাসড়কে বিধায় যাতায়াত অনেক সহজ।
পাকা রাস্তা ঃ ২৩ কিলোমিটার।
কাঁচা রাস্তা ঃ ১২ কিলোমিটার কাঁচা রাস্তা
মহাবিদ্যালয়ঃ ২টি।
আত্রাই নদী, গাজনার বিল, ডাক বাংলো।
আহম্মদপুর ইউনিয়নটি প্রত্যন্ত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি।
জাতসাখিনী ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানায় কিছু পরিবার আছে।তারা তাদের ধর্মীয় অনুসঠান
হিন্দুরা এলাকাতে দূর্গা পূজা জোমকপুর্নভাবে পালন করে
এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।
সিমাব আকবরাবাদী
সিমাব আকবরাবাদী () প্রখ্যাত উর্দু কবি ছিলেন। ৫ জুন ১৮৮২ সালে তিনি আগ্রা সহরে জন্মগ্রহণ করেন। ওনার প্রকৃত নাম আশিক হোসেন সিদ্দিকি () ।
সিমাব আকবরাবাদীর জন্ম হয় আগ্রা সহরের, নই মন্ডি এলাকার কাকু গলির ইমলিওয়ালি মকান-এ। ওঁনার পিতা মহম্মদ হুসেন সিদ্দিকি অজমের সহরে টাইমস ওফ ইন্ডিয়া প্রেসে কাজ করতেন। তিনি হাকিম আমিরুদ্দিন আতার আকবরাবাদীর শিষ্য ছিলেন ও উর্দু ভাষায় কবিতা লিখতেন। বেশ কয়েকটি বইও লিখেছিলেন। সিমাব আকবরাবাদীর, আদিপুরুষ ছিলেন ইসলামের প্রথম খালিফা আবু বকর অস-সিদ্দিক (রাঃ)। যদিও সিমাব নিজে বলেছিলেন যে তাঁর পূর্বপুরষ মোঘল সম্রাট জাহাঙ্গীর সময়কালে বুখারা থেকে আগ্রায় এসেছিলেন, কিন্তু মোহন লাল পরে জানিয়েছিলেন যে তিনি আওরঙ্গজেবের সময়কালে আগ্রায় এসেছিলেন। তাদের পরিবার আগ্রা সহরে প্রায় ৩০০ বৎসর ধরে বসবাস করে। জামালিদ্দুন সারহাদি ও মৌলবি রশিদ আহমেদ গাঙ্গোহির অধীন সিমাব ফার্সি, আরবি ও যুক্তি শিক্ষা লাভ করেন।১৮৯৭ সালে সিমাবের পিতার মৃত্যু হয় ও তিনি নিজের শিক্ষা বন্ধ করে জীবিকা অর্জনে নিযুক্ত হন। আগ্রা ও কানপুরের পরে তিনি আজমের-এ গিয়ে রেলওয়েতে যোগ দেন। ১৯২২ সালে তিনি কাজে ইস্তফা দিয়ে আগ্রায় ফেরৎ আসেন। ১৯২৩ সালে তিনি "কসর-উল-আদব" নামক প্রকাশনা আরম্ভ করেন।সিমাব আকবরাবাদী চার পুত্র ও দুই কন্যার পিতা। তাঁর কনিষ্ঠ পুত্র মঝার সিদ্দিকি পরবর্তীকালে করাচী সহরে নিজের পিতার কাজ চালিয়ে যান ও তাঁর বেশ অনেকগুলি পাণ্ডুলিপী প্রকাশিত করেন।
১৮৯২ সালে সিমাব গজল লেখা আরম্ভ করেন ও ১৮৯৮ সালে তিনি নবাব মির্জা খান দাঘ দেলওয়াহির শিষ্য হন।
১৯২৩ সালে সাঘার নিজামির সম্পাদনায় "কসর-উল-আদব" আরম্ভ করার পরে তিনি "পেয়মানা" নামক মাসিক পত্রিকার প্রকাশনাও শুরু করেন। ১৯২৯ সালে সাপ্তাহিক পত্রিকা "তাজ" ও ১৯৩০ সালে "শায়ের" নামক মাসিক পত্রিকা প্রকাশনাও চালু হয়। ১৯৩২ সালে, সাঘার নিজামি মিরাট শহরে চলে যান যার ফলে "পেয়মানা" পত্রিকার প্রকাশনা বন্ধ হয়ে যায়।"শায়ের" পত্রিকাটি সিমাবের পুত্র ঐজাজ সিদ্দিকির পরিচালনায় অনেকদিন পর্যন্ত প্রকাশিত হতে থাকে।
সিমাব আকবরাবাদী বিভিন্ন সামাজিক ও রাজনৈতিক বিষয় সম্বন্ধে লিখেছেন। ১৯৪৮ সালে তিনি, পদ্য রূপে রচীত কুরাণের অনুবাদ, "ওয়াহি-এ-মনজুম" শীর্ষক গ্রন্থ প্রকাশনার উদ্দেশ্যে প্রথমে লাহোর ও পরে করাচী যাত্রা করেন। ১৯৪৯ সালে তিনি পক্ষাঘাতের শিকার হন ও ১৯৫১ সালে করাচীতে তাঁর মৃত্যু হয়। তাঁর মৃত্যুর ৩০ বৎসর পরে "ওয়াহি-এ-মনজুম" প্রকাশিত হয়।
১৯২৩ সালে "নাইস্তান" শিরোনামে তাঁর প্রথ কবিতা সংকলন প্রকাশিত হয়। পরবর্তীকালে তিনি ৭৫টি বই প্রকাশ করেন যার মধ্যে ২২-টি কবিতার বই। সিমাব অকবরাবাদীর মৃত্যুর পরে তাঁর তিনটি কবিতার বই প্রকাশিত হয়: "লোহ-এ-মেহফুজ" (১৯৭৯), "ওয়াহি-এ-মনজুম" (১৯৮১) ও "সাজ-এ-হিজাজ" (১৯৮২)। তাঁর লেখা গজল অতিপ্রসিদ্ধ, বিশেষত যেগুলি কুন্দনলাল সায়গালের কন্ঠে শোণা যায়। তাঁর রচনার মধ্যে রয়েছে ছোটগল্প, উপন্যাস, নাটক, জীবনী, ও সমালোচনা।
সাদাত হাসান মান্টোর জীবন অবলম্বনে, ২০১৮ সালে মুক্তিপ্রাপ্ত হিন্দি ছায়াছবিতে অকবরাবাদীর রচীত গান অন্তর্ভুক্ত করা হয়েছে।
সিমাব আকবরাবাদী প্রায় ২০০টি গদ্য ও পদ্যের বই লিখেছেন। এর মধ্যে রয়েছে:
লালী গুরাঁস
লালী গুরাঁস বা রডোডেনড্রন (বৈজ্ঞানিক নাম: "Rhododendron arboreum", ইংরেজি নাম: Tree rhododendron, burans বা gurans) ফুলটি হচ্ছে ইরিকাসি পরিবারের রডোডেনড্রন গণের একটি সপুষ্পক উদ্ভিদ।
এদেরকে ভুটান, চীন, ভারত, মায়ানমার, নেপাল, শ্রীলঙ্কা, পাকিস্তান এবং থাইল্যান্ডে পাওয়া যায়।
গর্ডন হোয়াইট
গর্ডন চার্লস হোয়াইট (; জন্ম: ৫ ফেব্রুয়ারি, ১৮৮২ - মৃত্যু: ১৭ অক্টোবর, ১৯১৮) কেপ প্রদেশের পোর্ট সেন্ট জোন্সে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগব্রেক বোলিং করতেন গর্ডন হোয়াইট।
প্রথম বিশ্বযুদ্ধে সক্রিয়ভাবে অংশ নিয়েছিলেন গর্ডন হোয়াইট। কেপ কোরে ১ম ব্যাটেলিয়নে কর্মকর্তা হিসেবে দায়িত্ব পালন করেন। ফিলিস্তিনের গাজায় গুরুতরভাবে জখমপ্রাপ্ত হন ও পরবর্তীতে দেহাবসান ঘটে তাঁর।
১৯০২ সালে ট্রান্সভালের পক্ষে প্রথম-শ্রেণীর ক্রিকেটে প্রথমবারের মতো অংশ নেন। আক্রমণধর্মী ব্যাটসম্যান হিসেবে গর্ডন হোয়াইটের সুনাম ছিল। এছাড়াও মাঝে-মধ্যে লেগস্পিন বোলিং করতেন।
দক্ষিণ আফ্রিকার পক্ষে টেস্ট ক্রিকেটে অংশ নিয়েছেন গর্ডন হোয়াইট। ১৯০৫-০৬ ও ১৯০৯-১০ মৌসুমে ইংল্যান্ডের বিপক্ষে নিজ দেশে খেলেছেন। সমগ্র খেলোয়াড়ী জীবনে ১৭ টেস্টে অংশগ্রহণের সুযোগ পেয়েছিলেন গর্ডন হোয়াইট। ২ জানুয়ারি, ১৯০৬ তারিখে টেস্ট অভিষেক ঘটে গর্ডন হোয়াইটের। ১৯০৪ ও ১৯০৭ সালে ইংল্যান্ড সফরে যান। এছাড়াও ইংল্যান্ডের মাটিতে অনুষ্ঠিত ত্রিদেশীয় প্রতিযোগিতায় অংশ নেন। ১৯০৪ সালে ইংল্যান্ড সফরে প্রথম-শ্রেণীর খেলায় অংশ নিয়ে ৩০ গড়ে ৯৩৭ রান তুলেন।
তন্মধ্যে, নটিংহ্যামশায়ারের বিপক্ষে ১১৫ রান তুললেও কোন টেস্টে অংশ নিতে পারেননি। ১৯০৫-০৬ মৌসুমে ইংল্যান্ড দল দক্ষিণ আফ্রিকা সফরে আসে। পাঁচ টেস্ট নিয়ে গড়া সিরিজের সবকটিতেই তাঁর সক্রিয় অংশগ্রহণ ছিল। জোহেন্সবার্গে অনুষ্ঠিত সিরিজের তৃতীয় টেস্টে ১৪৭ রানের মনোরম ইনিংস উপহার দেন। এছাড়াও দুইটি অর্ধ-শতকের ইনিংস ছিল তাঁর।
১৯০৭ সালের সফরে তিন টেস্টে অংশ নেন। তবে ১৯০৪ সালের তুলনায় কম সফলতা পান। অংশগ্রহণকৃত টেস্টের পাঁচ ইনিংসে মাত্র ১৫ রান সংগ্রহ করতে পেরেছিলেন। তবে, গ্লুচেস্টারশায়ারের বিপক্ষে প্রথম-শ্রেণীর খেলায় অপরাজিত ১৬২ রান তুলেছিলেন গর্ডন হোয়াইট। লেগস্পিন বোলার হিসেবে মাঠে ঈর্ষনীয় সফলতা পেয়েছেন। মাত্র ১৩ গড়ে ৭২ উইকেট দখল করেছিলেন।
১৯০৯-১০ মৌসুমে সফরকারী ইংল্যান্ডের বিপক্ষে চার টেস্টে অংশ নেন। তন্মধ্যে, ডারবানে ১১৮ রানের ইনিংস খেলেন। ১৯১২ সালে ত্রিজাতি প্রতিযোগিতায় পাঁচ টেস্টে খেললেও ব্যাট কিংবা বল হাতে নিজেকে মেলে ধরতে পারেননি।
প্রথম বিশ্বযুদ্ধে দক্ষিণ আফ্রিকা সেনাবাহিনীতে যোগদান করেন গর্ডন হোয়াইট। আগস্ট, ১৯১৬ সালে বেশ কয়েকজন জ্যেষ্ঠ কর্মকর্তার সাথে কেপ কোরের ১ম ব্যাটেলিয়নে ক্যাপ্টেন পদবী লাভ করেন। ডিসেম্বর, ১৯১৬ সালে স্বেচ্ছায় অবনমন ঘটিয়ে লেফটেনেন্ট হন। ১৯১৬-১৭ সালে পূর্ব আফ্রিকা রণাঙ্গনের মরোগোরো এলাকায় তিনি দায়িত্ব পালন করেন। জুলাই, ১৯১৭ সালে অক্সফোর্ডশায়ার নামীয় চিকিৎসা জাহাজে চড়ে দক্ষিণ আফ্রিকায় ফিরে যান। মার্চ, ১৯১৮ সালে নিজ বাহিনীর সাথে মিশরে যান ও ১৬০তম ব্রিগেডের সাথে যুক্ত হন।
২০ সেপ্টেম্বর, ১৯১৮ তারিখে মেগিদ্দো যুদ্ধে জেরুজালেমের কাছে খান জিবেইতের কাছাকাছ এলাকায় তুর্কিবাহিনীর বেয়নেটে গুরুতরভাবে আহত হন। প্রায় এক মাস পর ফিলিস্তিনের গাজায় অবস্থিত ৪৭তম স্ট্যাশনারি হাসপাতালে থাকার পর ১৭ অক্টোবর, ১৯১৮ তারিখে ৩৬ বছর বয়সে গর্ডন হোয়াইটের জীবনাবসান ঘটে।